આવા દેશી ખોરાક નું લીસ્ટ ખુબ લાંબુ છે,પણ કમસે કમ આમાંથી અમુક બાબતો અપનાવાય અને એનેજ બાળકો માં પ્રચલિત કરાય તો White People Food ની જેમ આ એથનિક ભારતીય ફૂડ પણ ધૂમ મચાવે.પોષણ માં અને પચવામાં એ અમેરિકન ફૂડની સેન્ડવિચ થી ક્યાય ઉતરતું નથી. દેશ એવો વેશની જેમ દેશ મુજબનો ખોરાક જરૂરી છે. ભારતની આબોહવા અને ભૌગોલિક સ્થિતિ મુજબ ચીઝ, પનીર, બટર, ક્રીમો, માયોનીઝો દરેક નાસ્તામાં ઠુંસવાની જરૂર નથી. કેમકે ઠંડીવાળા સ્થળોને ચરબી બાળી શરીરને ગરમી આપવા આવા ખોરાક કે નોનવેજ ખોરાક ખવાતા હોય છે. જરૂર વગર ઉપયોગમાં લીધેલ આવા ખોરાકો શરીર મનમાં ચરબીના થર વધારી મનુષ્યને જડ બનાવી દે છે.